Літаратурная гасцёўня “Знаёмства з кнігай Р. Ігнаценкі “Зацугляны шчупак”
Мэта: пазнаёміць з біяграфіяй Р. Ігнайенкі, яго творчым шляхам; кнігай “Зацугляны шчупак”, садзейнічаць развіццю гругагляду вучняў; іх чытацкіх магчымасцей; выхоўваць любоў да прыроды, жывёл, клапатлівыя адносіны да іх.
[bookmark: _GoBack]Абсталяванне: выстава кніг Рыгора Ігнаценкі, прэзентацыя POWER POINT. 

Ход мерапрыемства
Слова настаўніка. Лета гарача  б’е ў чырвоныя бубны, а вясна грае на зялёнай свірэлі, і танюсенькую гэтую мелодыю то нечаканным снегам замятае, то адносіць удалеч парывістым, амаль шквальным ветрам. А ў маі раптоўна зарадзілі даждджы, і паплылі Паплавы. Слайд 1
Слайд 2
У нейкім прыгожым краі, трошкі бліжэй Сонца і трошкі далей ад Месяца, у краі, багатым залатымі нівамі, празрыстымі рэкамі, сінімі азёрамі… Словам, у тым краі, дзе мы з табою жывём, стаяла і цяпер стаіць хата. А жыве ў гэтай хаце ўжо больш за паўвека Рыгор Канстанцінавіч Ігнаценка – наш беларускі Прышвін. 
Слайд 3
У вёсцы Паплавы Бярэзінскага раёна, на вуліцы Міра, 45 жыве Рыгор Канстанцінавіч Ігнаценка, дзіцячы пісьменнік, наш беларускі Прышвін.
1-шы чытальнік.
З прыродаю сябруе без прымусу
І дзе яго сцяжынкі праляглі
Там аб шчаслівай долі беларуса
Шумяць дубы на матчынай зямлі.
(Урывак з верша І.Маркевіча, прысвечанага Р.Ігнаценку) 
Слайд 4
2-гі чытальнік. Родам ён з вёскі Вусаўка Касцюковіцкага раёна. Нарадзіўся 20 лістапада 1930 года. У галодныя 30-ыя гады бацька Канстанцін Лявонавіч паехаў на заробкі ў Данбас, там захварэў і памёр. Хутка памерла і маці Анастасія Карпаўна. Сямігадовага Рыгора і на год маладзейшую за яго сястрычку Марыю адправілі ў дзіцячы дом, што знаходзіўся за 25 кіламетраў ад вёскі, на станцыі “Камунары”.
3-ці чытальнік. Даваенны дзіцячы дом. Раскідзістыя сосны і шапатлівыя бярозы, саджалка, звілістыя сцежкі, росныя ранкі пад звонкі спеў птушак. Лес, расквечаны промнямі сонца або засыпаны снегам…
— Дзіцячы дом мне спадабаўся адразу, — узгадвае Р. К. Ігнаценка. – Калі мы туды прыехалі, у сталоўцы кіно круцілі. Дзядзька пасадзіў нас на лавачку, і я звярнуў увагу на клумбу з рознымі кветкамі, раней такіх не даводзілася бачыць. Навокал шмат дрэў, птушкі спяваюць – мая душа там і засталася.
— Ва ўсё хацелася ўглядацца, кратаць рукамі. І будынкі, і хвоі пад зялёнымі кронамі, бярозы з даваеннымі шпакоўнямі! Такія родныя сцежкі, дзе гулялі ў “чыжыка”, саджалка, на якой зімой вучыліся катацца на каньках!
4-ты чытальнік.  Усёй душой убіраў у сябе гэта хараство малалетні хлопчык. Каб потым усё жыццё, тое, што засталося ў сэрцы, нараджалася зноў і зноў. Сёння цяжка падлічыць, колькі апавяданняў і абразкоў аб прыродзе напісаў Рыгор Канстанцінавіч Ігнаценка – былы настаўнік Паплаўскай сярэдняй школы і член Саюза пісьменнікаў Беларусі. Значная большасць яго твораў вылілася ў 12 кніг для дзяцей, апошняя з якіх, “Зацугляны шчупак”. 
Старонку за старонкай адкрывае аўтар для нас нечакана новае, захапляльнае наваколле, уводзіць у свет прыроды, які мы не заўсёды  заўважаем. Адчуванне прыроды ён ацэньвае праз уласную сілу пачуцця – невычэрпную  любоў да роднай зямлі. Нястрымную тугу па самым дарагім на свеце куточку, які ўвасобіў у сябе даваенны дзіцячы дом, Рыгор Канстанцінавіч зведаў яшчэ ў дзяцінстве.
5-ты чытальнік. Р. Ігнаценка з іншымі хлопцамі адпраўляюцца вучыцца ў рамеснае вучылішча ў Магілёў, а пасля вучобы накіроўваюцца на будаўніцтва Мінскага аўтазавода. Тонкая душа юнака патрабавала творчасці, выхаду яе на паверхню, таму, працуючы, ён стаў наведваць вячэрнюю музычную школу, іграў на баяне. Самастойна паглыбляў музычную адукацыю і ў час службы ў войску, якая праходзіла ва ўкраінскім палессі. Выпісаў з Масквы падручнікі і ў свабодны ад службы час вывучаў іх. Практычныя навыкі даваў удзел у салдацкай мастацкай самадзейнасці.
Адслужыў. Нідзе нікога і нічога няма. Хаця і паўстала пытанне, куды ехаць, але дакладна ведаў —  у Беларусь. Адправіўся ў Мінск да армейскага сябра. Там выпадак і вырашыў яго далейшы лёс. Зайшоў учарашні салдат у цырульню падстрыгчыся, разгаварыліся з цырульнікам. Ён і падказаў, што непадалёк ад Мінска, у Ратамцы, ёсць два дзіцячыя дамы, дзе патрабуецца музычны кіраўнік. Без ваганняў паехаў туды юнак.
6-ты чытальнік. А неўзабаве ў Мінску адкрыліся курсы мастацкіх кіраўнікоў раённых дамоў культуры. Курсы сабралі каля 60 чалавек, розных па ўзросце, але апантаных любоўю да музыкі. Ды і вялі іх выкладчыкі кансерваторыі, кіраўнікі сталічных хораў. Пасведчанне, атрыманае пасля заканчэння курсаў, спрыяла шырокаму выбару поля дзейнасці, але Рыгор Канстанцінавіч застаўся ў Ратамцы.  А потым і ўвогуле захацелася быць бліжэй да прыроды, таму пераехаў на Бярэзіншчыну, стаў музычным работнікам у Паплаўскім дзіцячым доме і адначасова — у мясцовай сярэдняй школе. Ужо тут стварыў сям’ю, закончыў Усесаюзны ўніверсітэт мастацтваў.
Слайд 5
7-мы чытальнік. Вельмі прыцягвалі маладога настаўніка бярэзінскія лясы, рака Бярэзіна.  Захапіўся паляваннем, рыбалкай, грыбнымі паходамі. Усё гэта дарыла цікавыя сустрэчы з паляўнічымі і рыбакамі, назіранні за прыродай, нярэдка ўзгадваўся даваенны дзіцячы дом, дзе яны, выхаванцы, амаль увесь час праводзілі на прыродзе, ведалі не тое што кожнае дрэва і птушынае гняздо, здаецца, кожную травінку. Так і пачаў пісаць. Не пяром, усім тым, што трымаў у душы. У лесе, на лузе або каля ракі для яго ніколі не было пуста, прыслухоўваўся і прыглядваўся і да жывых істот, і да кожнай расліны. Калі патрэбна было заміраў, прытойваўся — збіраў усё, што чуў і бачыў, і перакладваў на паперу.
— Я заўсёды насіў з сабой аловак і блакнот, — гаворыць Рыгор Канстанцінавіч, — занатоўваў усё яркае.  Некаторыя кароткія апавяданні пачынаў пісаць на прыродзе, а дапрацоўваў ужо дома. Або наадварот, пачынаю пісаць дома, не знаходжу рашэнне, іду ў лес. Глядзіш, і думка прыйшла.
Слайд 6
Настаўнік. Вось ужо сапраўды, прырода ўсё ведае, а сказаць павінен чалавек. Першая кніжка Р. К. Ігнаценкі для дзяцей выйшла пад назвай “Лясныя тынкоўшчыкі”. Некаторыя апавяданні і вытрымкі з яе праз нейкі час былі выкарыстаны ў школьных чытанках  і іншых падручніках.  Потым была надрукавана другая кніжка “Урок у лесе”, трэцяя — “Ластаўчына затока”. Аўтара прынялі ў Саюз пісьменнікаў Беларусі, што стала не толькі асаблівым прызнаннем, але стымулам для далейшай літаратурнай працы.
Ва ўсіх яго кароткіх апавяданнях і абразках (якія аб’ядналі і іншыя кніжкі — “Рабчыкі спяваюць”, “На заячых сцежках”, “Бярозавы шэпт”, “Дзе матылькі зімуюць”, “Карабель лясны”, “У зімовым садку”, “Песня иволги”, “Сінічая пара”, “Зацугляны шчупак”), любоў да прыроды і роднай зямлі, пачуцці, якія нарадзіліся ў далёкім дзяцінстве.
Напэўна таму, ды і не напэўна, дакладна таму і піша Р. К. Ігнаценка менавіта для дзяцей, менавіта аб таямнічасці прыроды роднага краю, жыве прыгажосцю сваёй зямлі і стварае свет прыгажосці вакол сябе.
У пачатковых класах вы не раз сустракаліся з творамі гэтага цудознага пісьменніка. Давайце правядзём невялікую віктарыну па яго творам і ўспомнім іх.
Слайд 7
· Родная земля! Что может быть дороже тебя!
                    Рыгор Игнатенко, «Родная земля» 
· Я осторожно приблизился —р-а-аз — и накрыл его соломенной шляпой.Приподнимаю шляпу, пушистый птенчик стоит на тонких высоких ножках и удивленно смотрит на меня. 
                    Рыгор Игнатенко, «Чайки» 
· Чтобы не замерзнуть зимней студеной ночью, корольки собираются большой стайкой в одно место, находят густую елку, садятся на веточку и тесно прижимаются один к одному. Так и спят. Разве это не мудро? 
                  Рыгор Игнатенко, «Самые смелые» 
· Вернувшись с далекой чужбины, птица славила, на сколько хватало ей голоса и силы, свое родное болото, где она родилась и впервые взлетела в небо.
                   Рыгор Игнатенко, «Кто поет?» 
· Веселятся и дятлы. Весной лесные труженики вдруг начинают музыкой интересоваться. Находит птица где-нибудь в лесу звонкое суховерхое дерево — и давай по нему клювом молотить. 
Рыгор Игнатенко, «Как птицы веселятся»
Слайд 8
· Вот уж не думал, что синичка плотницким делом занимается. ...Сама с орех, и клювик слабенький, шильцем, а тоже, вишь, в лесные плотники подалась. 
Рыгор Игнатенко, «Дупляночка»
· Птицы, как и мы, люди, по-разному относятся к строительству своего жилья. Некоторые из них, как, например, синица-ремез, берестянка, иволга, пеночка и всем известная сорока — искусные архитекторы. 
Рыгор Игнатенко, «Гнездо голубей» 
· Эту книгу я собирал на теплых весенних полянках, на задумчивых осенних полях и сенокосах, у тихих реченек и болот... 
Рыгор Игнатенко, «Корабль весны» 
· Трудно себе представить зайцев, ежиков и лисиц, которые ходят ночью в лесу мягкими тропинками, освещенными грибами-светляками. Трудно, но это так. 
Рыгор Игнатенко. «Светляки» 
· Что может быть прекраснее  берёзовой рощи! Сколько в ней простора и света! Зайдешь под сень белоствольного царства, и невольно дух захватывает от такой красоты.
Рыгор Игнатенко «Березовая роща» 
 Слайд 9
 Сёння цяжка падлічыць, колькі апавяданняў і абразкоў аб прыродзе напісаў Рыгор Канстанцінавіч. Значная большасць яго твораў вылілася ў 12 кніг. У 2009 годзе выдавецтва “Літаратура і мастацтва” выдала кнігу “Зацугляны шчупак” (тыраж склаў 1500 экз.).
Новая кніга аб’яднала два віды рамантычнага спорту – паляванне і рыбалку. Яна дазволіла зазірнуць у асабістае жыццё пісьменніка, у тое, што дапамагае чытачу ацаніць радство аўтара і створаных ім вобразаў. 
Старонку за старонкай адкрывае аўтар для нас нечакана новае, захапляльнае наваколле, уводзіць у свет прыроды, які мы не заўсёды заўважаем. Адчуванне прыроды аўтар ацэньвае праз уласную сілу пачуцця – невычэрпную любоў да роднай зямлі.
Проста і шчыра расказвае ён аб сваіх назіраннях, аб розных цікавых выпадках з жыцця звяркоў і птушак. Апавяданні вучаць чытача адчуваць хараство навакольнага свету, любіць прыроду, быць дбайным і руплівым яе гаспадаром. 
Давайце пагартаем старонкі гэтай цікавай кнігі.
Слайд 10
ЦІ ПАМЯТАЕШ?
… Раптам, адкуль ні вазьміся, падляцеў глушэц і сеў на гэты сук-руку. Агледзеўся па баках, правяраючы, ці няма часам паблізу якой небяспекі. Паслухаў бор. …
… Але вось ён змоўк. Моўчкі прайшоўся ў адзін бок па суку, быццам выбіраў больш зручнае месца для спявання. Потым вярнуўся назад і зноў затакаваў. …
Слайд 11
ПРАВУЧЫЎ
КАМУ з вас даводзілася бачыць увосень рабіну побач з елкай?  Якое гэта ўражлівае відовішча: цёмна-зялёная елка і на яе фоне чырвоная ў ягадах рабіна! … 
 … Некалькі разоў сабака змаўкаў. Але праз колькі хвілін зноў падаваў голас і гон працягваўся. … 
… I вось, зусім нечакана, на прагалінцы з'явіўся той, невядомы, каго ганяў сабака. Гэта аказаўся не заяц і не ліс, як я меркаваў, а дзікі казёл! Порсткі, на высокіх стройных но з вялікімі цёмнымі вачамі і раздвоенымі ўверсе рожкамі гаткамі на галаве. …
Слайд 12
ЗАКІНУТАЯ ДАРОГА 
ГЭТА звычайная лясная дарога. Па ей мае аднавяскоўцы ўвесь час вазілі дровы і лес, сена і мох, хадзілі ў ягады і грыбы. Hi ўлетку, ні ўзімку на ёй не было спакою. …
…3 маладога бярэзніку на праезжую частку заяц скочыў. Узняўся даўгавухі слупком і па баках пазірае. Па ўсяму бачна, што звярок замест таго, каб з усіх ног наўцёкі кінуцца, чамусьці спакваля прыціснуўся шчыльна да зямлі і стаіўся. Калі ж я наблізіўся да яго крокаў на дзесяць, звярок раптам свечкай узляцеў амаль на метр угору, неяк смешна страсануў у паветры сытым азадкам і шэрым клубком пакаціўся па дарозе. …
Слайд 13
МАЛАДЫ ЯСТРАБОК
Цецерукоў не бачна нідзе. Рана яшчэ. Ад нечага рабіць я з засады ўважліва назіраю за павуком-крыжавіком, які на сухім быльнягу насупраць старанна гамак-павуціну тчэ. …
… Неўзабаве, чую, дзесьці ззаду за сціртай ястрабок закры-чаў: «к'я-к'я-к'я!» Прарэзлівы голас драпежніка набліжаўся. Відаць, птах на ляту крычаў. У некалькіх метрах ад сцірты нечакана крык змоўк. «Галубятнік, відаць. — рашаю. — Це-церукі не яго здабыча. Смачны, як кажуць, жабе арэх, ды бог зубоў не даў».
Ястрабок як змоўк, так болей і не азваўся. …
… Вось як мае чучалы маладога драпежніка ў зман завялі. На-ват сапраўдных птушак ён палічыў за падманных і не стаў паляваць на іх.
Убачыўшы мяне, як цецерукі, так і ястрабок разляцеліся хто куцы. …
Слайд 14
СУСТРЭЧА 3 ЦУДАМ
…Непадалёк ад лася ўспляснула буйная рыбіна, пусціла па вадзе кругі. Рагач узняў галаву. 3 рота ў жывёлы буйным шротам пасыпаліся на ваду кроплі. Лось чуйна пакратаў вушамі, у адзін бок паглядзеў, у другі, ціха фыркнуў. …
… Якое ж гэта было непаўторнае відовішча! Такое чалавеку суджана, мусіць, убачыць толькі раз у жыцці. …
Слайд 15
Аўтар у сваёй творчасці звяртаецца і да замалёвак юмарыстычнага характару. Гэта – невялічкія гісторыі з жыцця пісьменніка і яго сяброў, якія надаюць апавяданням больш жывы і верагодны сэнс падзей.
Не знойдзецца, бадай, на Беларусі такой ракі, рачулкі альбо значнага ручая, у якім водзіцца рыба, каб там не сустрэў рыбака з вудаю. Гэтай цікавай справай з задавальненнем займаюцца як дарослыя так і дзеці. 
Слайд 16
НА БЛАКІТНЫМ ВІРЫ
ГЭТЫ вір нам спадабаўся сваёю маляўнічасцю. …
… I ўсё ж, прыгажосць прыгажосцю, а рыбалка рыбалкай.
Неўзабаве, гэты маляўнічы вір нас расчараваў канчаткова. Што мы толькі не рабілі, якую прынаду рыбе ні прапаноўвалі — не бярэцца і ўсё тут. …
…— Суразмоўца больш працягла затрымаў позірк на соме і прадоўжыў: — Удзень жа ён, сыты, як звычайна, нерухомым цурбаном ляжыць на дне. Колькі ні паласуй блешняй па вадзе, не возьме. Не бачыць, зрок кепскі ў самоў. …
Слайд 17
ЗАЦУГЛЯНЫ ШЧУПАК
ГЭТЫ славуты шчупак паставіў пад сумненне годнасць мясцовых рыбакоў. Усе, хто толькі рыбачыць на Калінавым возеры, ведаюць аб яго існаванні ў вадаёме. Ведаюць, і кожны, вядома ж, употай марыць злавіць зубастага драпежніка на свае снасці.
Першым яго заўважыў дзед Зуёк. …
… Toe, што лодка набыла рух, заўважылі і іншыя, хто быў паблізу. 3 берага ім добра было відна, што нехта нябачны ў вадзе валок мяне па возеры. Мне ж нічога не заставалася рабіць, як трымацца за жылку ды глядзець, каб драпежнік, не дай бог, не ўсцягнуў дзе на якога карча на дне ды не прабіў лодку. …
Слайд 18
ПАЯДЫНАК
… Прыйшоўшы з працы, дзядзька таропка памыўся і, не пераапранаючыся, папрасіў у жонкі перакусіць. Еў ён шумна: моцна сёрбаў, смачна прычмокваў губамі, задаволена памешваў у талерцы лыжкай. Але што яму дакладна жонка падала на стол, ён, бадай, і не заўважыў. …
… Рыбак асцярожна ўвайшоў у ваду, наблізіўся да сома і ўсім целам наваліўся на ахвяру.
Сом быў слізкі, халодны, рукі па ім коўзаліся, нібы па той сырой гліне. Ніяк не ўдавалася дзядзьку Зыку надзейна ўхапіцца за яго, каб цягнуць да берага. Але і сом захваляваўся. Адчуўшы небяспеку, а мо і ачомаўшыся трохі, ён болып рашуча завалтузіўся, спрабуючы як-небудзь вызваліцца з абдымкаў рыбака. ..
Падарожжа па кнізе “Зацугляны шчупак” заканчваецца, напрыканцы я прапаную вам разгадаць крыжавінку.
1. У якім месяцы нарадзіўся пісьменнік – аўтар кнігі, з якой мы толькі што пазнаёміліся? (лістапад)
2. Як называецца кніга, па старонках каторай мы падарожнічалі? (“Зацугляны шчупак”)
3. Якія два віды рамантычнага спорту аб’яднала кніга “Зацугляны шчупак”? (паляванне і рыбалка)
4. Дзе нарадзіўся пісьменнік? (у вёсцы Вусаўка)
5. Назваць імя па бацьку пісьменніка. (Канстанцінавіч)
6. Як называецца другая кніга пісьменніка? (Улесе)
7. Якое названне носіць трэцяя кніга Рыгора Канстанцінавіча? (“Ластаўчына затока”)
8. Як называецца першая кніга, напісаная пісьменнікам? (“Лясныя тынкоўшчыкі”)
9. На якой вуліцы жыве Рыгор Канстанцінавіч? (вуліцы Міра)
А зараз прачытайце слова, каторае атрымалася выдзеленым па вертыкалі – Ігнаценка – прозвішча аўтара кнігі – Ігнаценка.

Аб удачах і няўдачах на рыбалцы, смешных і кур’ёзных выпадках; цікавых назіраннях вы даведаецеся прачытаўшы гэту прыгожую і цікавую кнігу “Зацугляны шчупак”. 
Трэба часцей звяртацца да прыроды. Але мноства людзей не могуць знайсці час, каб атрымаць асалоду ад хараства жывёльнага свету і жывой прыроды. Прычын шмат.
Таму разам з героямі кнігі Вы атрымаеце недахоп інфармацыі аб лясных жыхарах. Аб рыбах, якія пражываюць у нашых рэках, азёрах, аб жывёлах, якія жывуць на лугах. 
А зараз усе, хто пажадае, можа ўзяць і прачытаць любы з твораў Р. Ігнаценкі

